[image: image1.jpg]


Parlamentul  României

Camera  Deputaţilor

Comisia pentru industrii și servicii

 Tel : 021.316.03.43.                                      Fax : 021.315.34.01.                                      email: cp03@cdep.ro
Bucureşti, 05.03.2019




                                         
                  Nr.4c-3/50/2019
AVIZ

asupra proiectului de Lege privind aprobarea Ordonanţei de urgenţă a Guvernului nr.105/2018 pentru modificarea şi completarea unor acte normative din domeniul fondurilor europene nerambursabile

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi bănci care este sesizată în fond, cu proiectul de Lege privind aprobarea Ordonanţei de urgenţă a Guvernului nr.105/2018 pentru modificarea şi completarea unor acte normative din domeniul fondurilor europene nerambursabile, transmis cu adresa nr. P.L.x. 53/2019 din 25 februarie  2019, înregistrat la comisie sub nr.4c-3/50 din 26 februarie 2019.

Senatul, în calitate de primă Cameră sesizată, adoptă proiectul de Lege, în şedinţa din 18 februarie 2019, în condiţiile articolului 115 alineatul (5) teza a III-a din Constituţia României, republicată.

Consiliul Legislativ, cu avizul nr.1165/10.12.2018, avizează favorabil proiectul de ordonanţă de urgenţă, cu observaţii şi propuneri.


Proiectul de lege are ca obiect de reglementare modificarea şi completarea unor acte normative din domeniul fondurilor europene nerambursabile, respectiv modificarea şi completarea Ordonanţei de urgenţă a Guvernului nr.64/2009 şi a Ordonanţei de urgenţă a Guvernului nr.40/2015. Prin soluţiile legislative preconizate, se urmăreşte reglementarea unor măsuri financiare pentru închiderea programelor operaţionale 2007-2013 şi pentru virarea la bugetul de stat a unor sume cuvenite acestuia, precum şi pentru derularea programelor operaţionale 2014-2020 şi accelerarea absorbţiei fondurilor în cadrul acestora.

Examinarea proiectului de Lege a avut loc în şedinţa comisiei din 05 martie 2019.

Membrii comisiei au hotărât, cu majoritate de voturi, avizarea favorabilă a proiectului de lege în forma adoptată de senat.

Prin obiectul de reglementare şi conţinutul său, proiectul de Lege face parte din categoria legilor ordinare.

În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,
IULIAN IANCU
Consilier parlamentar, 

Ovidiu Fulga

